Diari Oficial de la Generalitat Valenciana


Sumari del DOGV 3584, del 16-09-1999 (1999/7585)

Informació publica per la qual es convoca, interinament, la cobertura d'una plaça de funcionari/ària del grup A, tècnic/a d'administració general.
--------------------------------------------------------------------------------------------------------------------------------------------------

### Dades del document

Número de DOGV
:   3584

Data del DOGV
:   16-09-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/7585


Data del document
:   23-08-1999

Organisme emissor
:   Ajuntament de Castelló

Tipus de document
:   Anunci

Descriptors 

:   * concurs administratiu

Informació publica per la qual es convoca, interinament, la cobertura d'una plaça de funcionari/ària del grup A, tècnic/a d'administració general. [1999/X7585]
  
Vacant una plaça del grup A, tècnic/a d'administració general, en aquest ajuntament, dotada pressupostàriament i inclosa en la plantilla, havent-se'n aprovat pel plenari de 30 de juliol de 1999, la corresponent ampliació, i d'acord amb el que estableix l'article 21.1.g) de la Llei de Bases de Règim Local, 7/1985, de 2 d'abril, en la redacció donada per la Llei 11/1999, de 21 d'abril (BOE de 22.04.1999), sent urgent la seua ocupació per al desenvolupament de les tasques ordinàries d'aquesta Corporació, es convoca la plaça esmentada per la seua cobertura interina d'acord amb les bases següents:
  
Primera. Normativa d'aplicació
  
A aquesta convocatòria són d'aplicació les normes següents:
  
Normativa bàsica estatal (preceptes bàsics) per totes les administracions públiques:
  
L'article 21 de la Llei 49/1998, de 30 de desembre, de Pressupostos Generals de l'Estat; la Llei 30/1984, de 2 d'agost, de Mesures per la Reforma de la Funció Pública; Decret 315/1964, de 7 de febrer, pel qual s'aprova la Llei articulada de Funcionaris Civils de l'Estat.
  
Normativa bàsica estatal (preceptes bàsics) per les administracions locals:
  
La Llei 7/1985, de 2 d'abril, de Bases de Règim Local, el text refós de disposicions vigents en matèria de Règim Local, Reial Decret Legislatiu 781/1986, de 18 d'abril, i el Reial Decret 896/1991, de 7 de juny, pel qual s'aproven les regles bàsiques i programes mínims del procediment de selecció dels funcionaris d'administració local.
  
Normativa autonòmica:
  
La Llei de la Funció Pública Valenciana (Decret Legislatiu de 24 d'octubre de 1995), segons disposa el seu article 1.1.b), i Decret 33/1999, de 9 de març (DOGV de 20.04.1999), pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana.
  
Procediment administratiu:
  
La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Segona. Requisits de participació
  
Per a participar en la present convocatòria serà requisit:
  
- Ser espanyol/a.
  
- Tenir complits 18 anys, i no excedir de l'edat de jubilació.
  
- No patir malaltia ni defecte físic que impedisca el desplegament de les funcions.
  
- No haver estat separat o separada mitjançant expedient disciplinari en qualsevol administració pública, ni trobar-se inhabilitat o inhabilitada penalment per l'exercici de funcions públiques.
  
- Tenir el grau de doctor/a o llicenciat/da superior, o estar en condicions per a obtenir-lo en la data en què acabe el termini de presentació d'instàncies.
  
- Posseir el certificat de grau mitjà de coneixements de valencià, o equivalent.
  
- Tenir coneixements en la utilització d'ordinadors a nivell usuari.
  
Tercera. Termini de presentació d'instàncies
  
El termini de presentació de sol·licituds serà de 20 dies naturals comptadors a partir de la publicació d'aquesta convocatòria en el DOGV.
  
En atenció a la urgència en la cobertura de la plaça, junt la sol·licitud hauran de presentar-se tots els documents que acrediten la possessió dels requisits e) i f) de la base segona i els mèrits relacionats a la base cinquena, i hom quedarà exclòs de la convocatòria de no demostrar els requisits o no sent avaluables els mèrits, cas de no fer-ho així.
  
Quarta. Tribunal qualificador
  
El Tribunal estarà format per sis membres:
  
- El president de la corporació.
  
- El secretari de la corporació, amb veu i vot, que a més a més farà les funcions de secretari del Tribunal.
  
- El regidor responsable de l'àrea de Recursos Humans.
  
- Un regidor designat per la comissió de Govern.
  
- Dos representants dels treballadors dels sindicats més representatius (CCOO i UGT), designats per la Mesa General de l'ajuntament.
  
Cinquena. Procediment selectiu
  
El procediment selectiu consta de dues fases: avaluació dels mèrits i entrevista.
  
Mèrits:
  
- Per cada any treballat en una administració pública com a funcionari o funcionària: 1 punt per any complet amb un màxim de 10 punts.
  
- Per cada curs relacionat amb les matèries del lloc (organització local, funció pública, procediment administratiu, contractació administrativa, urbanisme, hisenda, recaptació): 0,25 com a assistent, amb un màxim de 2 punts; 0,35 com a ponent, amb un màxim de 4 punts.
  
- Per cada curs relacionat amb la microinformàtica: 0,25 com a assistent, amb un màxim de 2 punts.
  
- Experiència en llocs de treball d'atenció al ciutadà: 2 punts.
  
- Coneixement del valencià: certificat de grau superior i de l'especialitat en llenguatge administratiu: 1 punt per cada títol.
  
- Per tenir publicacions relacionades amb les matèries del lloc (organització local, funció pública, procediment administratiu, contractació administrativa, urbanisme, hisenda, recaptació): 1 punt.
  
- Llicenciatura en dret: 3 punts.
  
Serà necessari per passar a l'entrevista obtenir en la fase de concurs un mínim de 4 punts.
  
Entrevista:
  
En l'entrevista s'avaluaran els coneixements de l'aspirant en relació amb les tasques a realitzar, i específicament l'aptitud, historial professional, dedicació, expedient acadèmic, grau de coneixement del funcionament de les administracions locals, coneixement del marc competencial de les diferents administracions públiques, mètodes de gestió dels mitjans tècnics i humans, capacitat de treball en equip, i qualsevol altre que estiga relacionat amb el lloc de treball.
  
Sisena. Finalització del procediment i borsa de treball.
  
Una vegada avaluat els mèrits i realitzada l'entrevista als aspirants que passen la puntuació prevista en la base anterior, s'hi farà una relació per ordre de puntuació, i es designarà l'aspirant amb major puntuació, que serà publicada als taulells d'anuncis de la corporació.
  
El termini d'incorporació serà el primer dia hàbil del mes següent a la publicació, que podrà ser ajornat fins un altre mes, a petició de l'aspirant, per circumstàncies professionals degudament acreditades.
  
En cas d'existir aspirants que no hagen obtingut plaça però que estiguen suficientment qualificats, el tribunal podrà decidir la seua incorporació a una borsa de treball, amb validesa de dos anys, que serà utilitzada per cobrir qualsevol altra vacant semblant a la present, sense perjudici de la realització de les proves o de l'avaluació dels mèrits que es consideren adients en la convocatòria que s'hi realitze.
  
Setena. Impugnació
  
Contra les bases i els actes del procediment selectiu podrà interposar-se recurs potestatiu de reposició en el termini d'un mes des de la publicació en el DOGV davant l'alcaldia, o recurs contenciós administratiu davant del Jutjat Contenciós Administratiu en el termini de dos mesos, sent tots dos recursos incompatibles entre sí.
  
Villanueva de Castellón, 23 d'agost de 1999.- L'alcalde: Alfred Gregori i Puig.
  
c) NOMENAMENTS, CESSAMENTS,
  
SITUACIONS I INCIDÈNCIES
  
1. Administració territorial de la Generalitat Valenciana
  
Conselleria de Justícia i Administracions Públiques